L'Ajuntament d'Alboraia entrega els III Premis a l'Ús del Valencià en el Comerç Local
31 de octubre de 2023

L'Ajuntament d'Alboraia, mitjançant l'Oficina de Promoció del Valencià (OPROVAL) i en col·laboració amb la Diputació de València, va publicar ahir els resultats dels III Premis a l'Ús del Valencià en el Comerç Local. L'alcalde d'Alboraia, Miguel Chavarría, va fer entrega dels premis junt a la regidora de Comerç, Conxa Villena, i membres de la Corporació Municipal.

Aquesta iniciativa té com a objectiu reconèixer i fomentar l'ús del valencià en l'àmbit comercial, premiant aquells establiments que destaquen pel seu compromís amb la promoció de la llengua.

En aquesta tercera edició dels premis han participat establiments locals compromesos amb la utilització de la llengua valenciana en diferents àmbits del seu negoci.

Els guanyadors de les dues modalitats dels Premis a l'Ús del Valencià en el Comerç Local són els següents:

Modalitat A (referent a la imatge corporativa, el material imprès i l'atenció al públic):

Primer premi (1000 euros): Rosario Izquierdo Cortes de "La Xufera".

Segon premi (850 euros): Joan Jordi Benage Roig de "Formatgeria La Planeta".

Modalitat B (referent a xarxes socials, noves tecnologies i programari):

Primer premi (1000 euros): Regina Fuentes Gimeno de "Voluta Escola de Música".

Segon premi (850 euros): Vall de l’Aigua-Bio Espai SL.

L'alcalde d'Alboraia va felicitar els guanyadors i agrair la seua dedicació en la promoció i l'ús del valencià als seus negocis. "Aquesta iniciativa reforça l'importància de preservar i enriquir la riquesa lingüística i cultural de la Comunitat Valenciana", i també va animar a altres establiments a sumar-se a aquest esforç de promoció de la llengua.

Per a més informació sobre aquests premis i altres iniciatives de promoció del valencià, podeu posar-vos en contacte amb l'Oficina de Promoció del Valencià (OPROVAL).